Teatrul pentru Copii și Tineret "Vasilache" prezintă în această săptămână spectacolul "Dănilă Prepeleac", dramatizare şi adaptare scenică Valentin Dobrescu, după Ion Creangă. Regia artistică şi ilustraţia muzicală sunt semnate de Valentin Dobrescu; scenografia este realizată de Mihai Pastramagiu.
Spectacolul "Dănilă Prepeleac" poate fi vizionat în zilele de:
- joi, 21 martie 2024, de la ora 18:00
- sâmbătă, 23 martie 2024, de la ora 11:00
- duminică, 24 martie 2024, de la orele 11:00 şi 12:30
Din distribuție fac parte îndrăgiții actori: Andrei Iurescu, Marius Rusu, Ana-Maria Apetrei, Cosmin Tanasă, Florin Iftode, Alin Gheorghiu.
Cunoaşteţi povestea "Dănilă Prepeleac"? Cu siguranţă. Cu toţii, ca şi mine v-aţi amuzat de păţaniile lui, dar mai ales de ce au păţit dracii. Să vă povestesc. Dar, nu. Mai bine veniţi să urmăriţi povestea la teatru. Veţi vedea un spectacol cu actori şi păpuşi, cu muzică populară autentică, destinat copiilor între 5 şi 10 ani" (Valentin Dobrescu, regizor artistic)
Preţul unui bilet este de 15 lei.
Biletele pentru spectacolele Teatrului "Vasilache" se pot achiziţiona on line https://www.entertix.ro/g/334/teatrul-pentru-copii-si-tineret-vasilache.html sau accesând www.teatrulvasilache.ro secțiunea Cumpără Bilet, ori de la sediul instituţiei, de marţi şi până vineri, între orele 10:30 şi 12:30, dar şi înainte de începerea fiecărui spectacol, în limita locurilor disponibile.
Accesul în sala de spectacole se face cu o jumătate de oră înainte de începere spectacolului Accesul în sala de spectacole se face cu o jumătate de oră înainte de începerea spectacolului.
Vă aşteptăm cu drag!